
    Forord
   

   
    Den første læreboken i evolusjonspsykologi ble utgitt i 2004. Dette var en utvidet, norsk innføring i grunnteorien og forskning innen evolusjonspsykologi, basert på Kennairs teoretiske hovedoppgave fra psykologstudiet i Bergen. På det tidspunktet jobbet Kennair som psykologspesialist innen psykisk helsevern i Nordfjordeid med fokus på angst- og tvangslidelser. Grøntvedt var en skarve bachelorstudent i realfag ved Universitetet i Oslo og hadde ikke engang hørt om evolusjons­psykologi. Bendixen var ansatt som førsteamanuensis i sosial­psykologi ved NTNU og holdt på å skrive ferdig sin svært forsink­ede PhD-avhandling om utvikling av antisosial
    
    
    atferd blant ungdom. Ingen av oss hadde altså forsket empirisk innen evolusjonspsykologi den gang.
   

   
    Kort tid etter at Kennair begynte på NTNU, ble han og Bendixen spleisa av en student som mente at vi burde samarbeide, og som fortjener stor takk for dette glimrende forslaget. Vi begynte først å samle data sammen om seksuell trakassering blant unge. I 2010, i etterdønningene etter
    
     
      Hjernevask
     
    
    -debatten, begynte Grøntvedt som stipendiat innen temaet evolusjonspsykologi. Etter hvert tok artikkelproduksjonen i forskningsgruppen seg opp. Innledningsvis testet vi ut om funn fra andre land (spesielt USA) lot seg reprodusere i Norge, flere år før replikasjonsstudier ble fasjonabelt, og før den såkalte
    
    
    replikasjonskrisen rammet deler av psykologien i 2015. Det viste seg at evolusjonspsykologien hadde minst like god evne til å predikere den seksuelle psykologien i norske utvalg som i amerikanske. Ikke bare fant vi påfallende likheter mellom landene. Faktisk var det i tilfellet
    
    
    sjalusi slik at kjønnsforskjellen vi fant, var stabilt større enn i USA; et skudd for baugen for teorier som mener at økt grad av
    
    
    likestilling skal gi likere psykologi mellom kjønnene. Samtidig bidro vi med origi­nale funn innen temaer som seksuell trakassering, initiativ til sex og
    
    
    Tinder-bruk.
   

   
    Denne boken er derfor en nokså annerledes skapning enn 2004-boken. Mer enn et teoretisk bidrag fra en enslig svale utenfor akademia bygger denne boken på flere år med empirisk forskning fra forskningsgruppen vår, dels i samarbeid med de fremste internasjonale forskerne på feltet.
   

   
    Gjennom årene har vi hatt godt samarbeid og utviklet vennskap med en rekke fremtredende kollegaer internasjonalt, og vi må spesielt takke David Buss og Steven Gangestad for inspirasjon, mentorering, forskningssamarbeid og vennskap. Vi takker også de mange dyktige studentene som vi har samarbeidet med gjennom årene! De har bidratt med diskusjoner og datainnsamling, og noen av dem er medforfattere på kapitler og artikler i denne boken.
   

   
   

   
    Trondheim, 2021
   

   
    
     
      Leif Edward Ottesen Kennair
     
    
    

    
     
      Trond Viggo Grøntvedt
     
    
    

    
     
      Mons Bendixen

     Kapittel 1
    
    

    
     Introduksjon: Menneskets natur
     
     
    
   

   
    Mennesket er, som alle andre arter, et resultat av evolusjonsprosessen. Vi deler mesteparten av vår evolusjonshistorie med andre arter, inkludert planter og dyr. Denne prosessen har formet vår art; både kropp og psyke er et resultat av evolusjon. Denne boken gir en kort introduksjon til den psykologiske forskningstilnærmingen evolusjonspsykologi. For å avgrense og fokusere fremstillingen tar vi utgangspunkt i vår egen og våre internasjonale kollegaers forskning på menneskets evolverte seksuelle psykologi. Vi skal se på teoriene og forskningen som ligger bak
    
    
    kjønnsforskjeller i seksuell
    
    
    atferd, lyst og
    
    
    partnerpreferanser, som seksuell strategiteori
    
    
    og seksuell konfliktteori
    
    
    . Vi skal se på
    
    
    følelser som
    
    
    anger og
    
    
    sjalusi, og hvorvidt de er evolverte
    
    
    tilpasninger eller ikke. Videre skal vi se på hva vi vet om tolkning av signaler på seksuell interesse, flørt,
    
    
    Tinder-bruk og
    
    
    partnervalg fra et evolusjonspsykologisk perspektiv. Vi avslutter med å se på noe av den
    
    
    kritikken som er rettet mot feltet, og forsøker å imøtegå denne.
   

  

 
  
   
    I. Hvordan vet gjøken hvem den skal ha sex med?
   

   
    Dette var kanskje ikke det første spørsmålet du forventet å få i denne boken. Men det er et viktig spørsmål. Det handler nemlig om hvordan evolusjonsprosessen må nedfelle noen nødvendige atferdsprogrammer
    
    
    eller kognitive strukturer i forskjellige arter for at de ikke straks skal bli utryddet. Husk hva det er gjøken gjør: Den legger eggene sine i andre fuglearters reder. En av artene som blir parasittert av gjøken, er vevere (spurvefugler). I et evolusjonært våpenkappløp
    
    
    med gjøken har de stadig forsøkt å gjøre åpningen til redet vanskeligere å trenge gjennom. Men dette betyr ganske enkelt at gjøken aldri ser andre gjøker gjennom utviklingen sin. Hvordan vet da gjøken hvem den skal pare seg med? Det kan ikke læres. Som behavioristen Skinner
    
    
    påpekte: Dersom en
    
    
    atferd ikke kan læres, må den være et resultat av evolusjonsprosessen.
    
     
      1
     
     ,
     
      2
     
    
    Gjøken må ha medfødte, genetiske
    
    
    atferdsprogrammer, en
    
    
    seksuell psykologi, som gjør at den klarer å finne riktig make på tross av sin oppvekst blant individer av andre arter. Og her kommer et viktig oppfølgingsspørsmål: Hva evolverte først, parasittatferden – der den legger egg i andres reder – eller partnervalgmekanismene?
   

   
    Maur må ikke gå på skole for å lære å bygge tuer. Biene lærer ikke å lage kuber. Selvsagt er det enkelte ting vi lærer i livet, for eksempel må vi lære å bruke
    
    
    prevensjon for å unngå uønskede graviditeter og kjønnssykdommer, men det er neppe slik at man trenger å lære å ha sex. Det virker som om unge mennesker ikke må lære seksuell orientering, hvem de er seksuelt tiltrukket av, eller kjønnsidentitet for den saks skyld. Det som er fascinerende, er at vi ofte stiller feil spørsmål: Læring
    
    
    er ikke motsatsen til evolusjon, evnen til læring er et resultat av evolusjonsprosessen, også.
   

   
    Mange er også positive til ideen om at kroppen vår er et resultat av evolusjonsprosessen, men blir mer kritiske til evolusjon av atferd og mentale prosesser. Det skaper en feilaktig dualisme, eller skille mellom kropp og «sjel» eller psyke. Med funksjonelle, evolverte kropper må man ha evolverte mentale programmer som gir funksjonelle atferdsresponser i spesifikke økologiske kontekster. Alle sjødyr har for eksempel en akvadynamisk form: Seler, hvaler, otere og hvalrosser, sjøslanger og ål, fisk og øgler fra dinosaurtiden som levde i havet, har alle en kropp som er tilpasset vann. De har selvsagt også evolverte atferdsprogrammer som gjør at de svømmer og puster og jakter og ellers oppfører seg adaptivt i vann. Akvadynamisk kropp og svømme­atferd evolverer altså sammen. Vår kropp og vår psykologi har derfor også evolvert sammen. Vår reproduktive anatomi og fysiologi er derfor nær knyttet til vår seksuelle atferd.
   

   
    Det er selvsagt ikke bare gjøkens seksuelle psykologi som er et resultat av evolusjon. Menneskets psykologi er også et resultat av evolusjonsprosessen. Som resten av kroppen er
    
    
    hjernen og hormonsystemet vårt et resultat av evolusjon gjennom millioner av år. Denne boken skal vise hvordan vi kan bruke evolusjonspsykologi som et teoretisk rammeverk for å oppdage nye sider av vår evolverte psykologi, med vekt på den seksuelle psykologien.
   

  

 
  
   
    II. Hva er evolusjonspsykologi?
   

   
    Mennesket har en natur. Det er i stor grad denne som beskrives, mer eller mindre, av all humaniora, samfunnsvitenskap og psykologi. Disse vitenskapene arbeider daglig med svaret på den svenske biologen Linnés beskrivelse av menneskearten:
    
     
      Nosce te ipsum
     
    
    ; menneske, kjenn deg selv. Men uten en integrerende teori er det nærmest umulig å samle innsiktene til Shakespeare og Freud, Ibsen og Marx, Homer og
    
    
    Skinner, Sokrates og Kierkegaard. Vi trenger en overordnet teori for å samle alle disse teoriene, modellene og løsrevne empiriske funnene.
   

   
    Menneskets natur
    
    
    er selvsagt et resultat av evolusjonsprosessen. Det er de fleste vitenskapelig orienterte mennesker skjønt enige om, i hvert fall til en viss grad. Nesten alle er evolusjonister når det gjelder fysiske trekk. Men hva som er den beste beskrivelsen av menneskets natur, strides både de lærde og de politiske og de religiøse om. Forskere innenfor enkelte teorier ser ut til å ønske at menneskets evolusjonsprosess har frigjort oss fra vår biologiske natur, og at hjernen er blitt så generell og formbar av
    
    
    læring og sosiale prosesser at vi ikke lenger begrenses eller påvirkes av vårt biologiske opphav. Dette vet vi nå at ikke kan være sant. Genetikk
    
    
    ens effekter på vår psykologi, våre trekk, evner og
    
    
    atferd er uomtvistelige.
    
     
      3
     
    
    Problemet her er at slike betraktninger ofte påvirkes av politikk. På 1970-tallet ble evolusjonære og genetiske forståelser av menneskets natur sett på som klart uønskede og avvist av den politiske venstresiden da den utgjorde en trussel mot ideen om et formbart og fritt handlende individ. Tanken var at hvis det var genetiske komponenter som bidro til vår atferd, var det ikke mulig å endre atferd i særlig grad. Det var trolig misforståtte og tidlige oppfatninger av hva det betyr at noe har evolvert eller er påvirket av genetikk, som ble diskutert. En slik genetisk determinisme
    
    
    er en feilslutning; selv om et psykologisk trekk har genetiske komponenter, er det ikke hugget i stein. Atferdsgenetikk
    
    
    en viser jo også at ikke-delte miljøfaktorer eller tilfeldigheter har stor innvirkning på den variasjonen vi ser i menneskelig atferd.
   

   
    Et evolusjonært perspektiv er i hovedsak et funksjonelt perspektiv; hva er
    
    
    funksjonen til trekket, følelsen, eller atferden som utføres? Er en funksjonell tilnærming
    
    
    overflødig? Ikke når det gjelder fysiologi. For eksempel var oppdagelsen av hjertets funksjon avgjørende for mye av kunnskapen vi senere ervervet om hjertet og blodkar. Hva er hjertet? Det er en pumpe. Det samme gjelder øyet og persepsjon. Øyet er et organ man ser med. Straks man skjønner funksjon
    
    
    en, skjønner man mer. Det gjelder i psykologien også; en
    
    
    funksjonell analyse er ikke en forklaringsmessig luksus
    
    
    , det bidrar til oppdagelsen av nye forskningsspørsmål som så blir gjenstand for empirisk granskning.
    
     
      4
     
     ,
     
      5
     
    
    Hvorfor knytter barn og foreldre emosjonelle bånd? Hva er
    
    
    tilknytningens funksjon?
    
     
      6
     
    
    Hva er fryktens funksjon?
    
     
      7
     
    
    Straks spørsmålet om funksjon er stilt, kan vi begynne å besvare hvilke
    
    
    adaptive problemer frykt skal løse. Fight-flight-freeze-responser
    
    
    gir mening. Vi skal beskytte oss mot og unngå fare. De som ikke hadde nok frykt
    
    
    , døde fordi de ikke unngikk eller forsvarte seg mot farer i stor nok grad. Det hjelper oss også å forstå
    
    
    angst bedre som ikke-funksjonelle fryktresponser.
    
     
      8
     
    
    Evolusjonspsykologi er rett og slett helt vanlig psykologi, men med en teoretisk overbygning, der man gjør analyser av den adaptive funksjonen til mentale mekanismer
    
    
    (vi skal se nærmere på dette i kapittel 3). Et spesifikt eksempel for hvordan et funksjonelt perspektiv gir ny viten, er når et slikt perspektiv linkes til spesifikke oppgaver, som Wasons valgoppgave
    
    
    .
   

   
    En av grunnleggerne av evolusjonspsykologien, Leda Cosmides
    
    
    ,
    
     
      9
     
    
    gjorde nettopp en slik funksjonell analyse av Wasons kjente valg­oppgave i sin grunnforskning. Denne analysen illustrerer tydelig hvordan evolusjonspsykologien med sitt fokus på funksjon kan anvendes for å skille mellom ulike typer problemer vi mennesker har stått overfor, og hvorfor noen oppgaver er vanskelige og andre lette for vår psykologi å løse. Wasons valgoppgave er slik:
   

   
    [3][7][D][H]
   

   
    Det ligger fire kort på bordet foran deg. De har et siffer på den ene siden og en bokstav på den andre. To ligger vendt med siffersiden opp. To ligger vendt med bokstavsiden opp. Kortene er laget i henhold til følgende regel: Hver 7 har en D på den andre siden. Hvilke(t) kort må du snu for å se om dette stemmer? Prøv å løse oppgaven.
   

   
    Det som er typisk menneskelig når man får denne typen oppgaver, er å forsøke å bekrefte heller enn avkrefte regelen. Om du kom frem til den typisk menneskelige løsningen, så mener du vel at man bør snu kortene som viser 7 og D. Man vil snu 7 for å finne en D, og man vil snu D for å finne en 7. Men vår tendens til å søke bekreftelse på regelen gir altså feil løsning. Riktig løsning er 7 og H. Man skal snu H for å forsøke å finne en 7, noe som falsifiserer at regelen følges (jf. vitenskapsteorien til Karl Popper). Og man skal snu 7 for å finne alt utenom en D, noe som også vil falsifisere at regelen følges. Selv de som husker hvilke kort de skal snu, sliter med å huske forklaringen for hvorfor man bør snu dem.
   

   
    
    
    Cosmides stilte tvil ved at mennesker ikke hadde evolvert evnen til å løse en slik type logisk oppgave, og mente at oppgaven måtte formuleres slik at den var adaptiv relevant og funksjonell. Dersom oppgaven ble stilt slik at man funksjonelt skulle oppdage sosiale jukse­makere som bryter sosiale avtaler, ville man skifte fra bekreftelse til falsifisering, mente hun. Og det var det hun fant.
   

   
    Si at du jobber for næringsmiddelkontrollen, og din jobb handler om å avsløre dem som ikke følger reglene for skjenkebevilgning. Du er nå på et litt lugubert sted med fire gjester og en meny som forteller at de kun serverer cola og øl. De fire gjestene illustreres med fire nye kort. De viser hva vedkommende drikker på den ene siden (cola eller øl), og alderen på den andre siden (over eller under 18). Du vet alderen på to av gjestene, og de vet hva to av gjestene drikker. Regelen skal være velkjent: For å ha lov til å drikke øl må du være over 18.
   

   
    [øl] [cola] [over 18] [under 18]
   

   
    Hvilke av gjestene må du kontrollere for å sjekke om de følger regelen? De fleste opplever denne oppgaven som mye lettere. Nå er faktisk den menneskelige løsningen også korrekt. De fleste vet hvem de vil sjekke, og hvorfor. Dersom du fulgte bekreftelsesfeilslutningen nå, blir det rart: Det å sjekke den som er over 18, blir på en måte en litt annen type sjekking. Det å sjekke at den under 18 drikker cola, er også rart. Nå sjekker man alderen på den som drikker øl, for å se om man er for ung (falsifisering), og den som er
    
     
      under
     
    
    18 for å sjekke om vedkommende bryter regelen og drikker øl.
   

   
    Et annet eksempel som kanskje ikke engang trenger nærmere forklaring, er regelen: Om du låner bilen min, må du etterfylle drivstoff. Det er fire alternativer: En som har fylt drivstoff, en som ikke har fylt drivstoff, en som har lånt bilen min, og en som ikke har lånt bilen min. Hvem skal sjekkes? Her er det igjen to opplagte kandidater. Og nok en gang benytter vi naturlig falsifisering.
   

   
    Denne funksjonelle tilnærmingen til menneskets psykologi gir nemlig nye tilnærminger til faget, som gjør oss bedre i stand til å lage spesifikke
    
    
    hypoteser om mentale
    
    
    tilpasninger som løser konkrete oppgaver. Kombinert, som vi så på ovenfor, med teorier og kunnskap om
    
    
    menneskets evolusjon, vil man kunne bedre beskrive de proksimate mekanismene
    
    
    – de psykologiske delene som utgjør menneskesinnet – som jo også er målet for ikke-evolusjonær psykologi.

     ,
     
      11
     
    
   

   
    Evolusjonspsykologi handler om å benytte et funksjonelt perspektiv for å forstå og forklare menneskets psykologi. For vår seksuelle psykologi vil en
    
    
    funksjonell tilnærming stille en rekke viktige spørsmål som binder sammen våre evolverte mekanismer og vår seksuelle og romantiske
    
    
    atferd: Hvorfor finnes det spesifikke partnerpreferanser
    
    
    ? Hvorfor har vi sex utenom fruktbare faser i syklusen når kvinner ikke kan bli gravide? Hvorfor angrer vi etter å ha hatt en
    
    
    one-night-stand? Det følger imidlertid ikke av en funksjonell tilnærming at alt vi foretar oss, er funksjonelt. For noen av disse finner vi klare adaptive forklaringer, for eksempel for alderspreferanser
    
    
    .

    For andre er forklaringen i større grad under debatt innen forskningsområdet, som for eksempel funksjonen til ikke-reproduktiv sex.
    
     
      13
     
    
    Men for
    
    
    anger etter korttidssex
    
    
    (det vil si one-night-stands eller annen
    
    
    uforpliktende sex for sexens skyld fremfor et forpliktende forhold
    
    
    ) finner man ikke støtte for den funksjonelle hypotesen,

    noe som også er viktig i vurderingen av andre
    
    
    emosjoner.

    Men uten en funksjonell tilnærming hadde ikke slike hypoteser blitt fremsatt og testet empirisk.

